CELEX: 62010TN0058
Language: hu
Date: 2010-02-11 00:00:00
Title: T-58/10. sz. ügy: 2010. február 11-én benyújtott kereset — Phoenix-Reisen GmbH és DRV kontra Bizottság

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/49
            
         2010. február 11-én benyújtott kereset — Phoenix-Reisen GmbH és DRV kontra Bizottság
   (T-58/10. sz. ügy)
   2010/C 113/79
   Az eljárás nyelve: német
   
      Felek
   
   
      Felperesek: Phoenix-Reisen GmbH (Bonn, Németország) és Deutscher Reiseverband eV (DRV) (Berlin, Németország) (képviselő: R. Gerharz ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék semmisítse meg a Németországi Szövetségi Köztársaság által fizetésképtelenség esetén eszközölt kifizetések révén nyújtott állami támogatásokkal szembeni intézkedést megtagadó — 2009. december 11-én közölt — 2009. november 20-i bizottsági határozatot;
            
         
               —
            
            
               a Törvényszék az alperest kötelezze a költségek viselésére.
            
         
      Jogalapok és fontosabb érvek
   
   A felperesek vitatják az NN 55/2009 állami támogatásra (Németország, fizetésképtelenség esetén állítólagosan nyújtott állami támogatások és finanszírozásuk) vonatkozó 2009. november 19-i C(2009) 8707 végleges bizottsági határozatot. E határozatban a Bizottság arra jutott, hogy az érintett intézkedés nem képez az EK 87. cikk (1) bekezdése értelmében vett állami támogatást.
   A felperesek keresetük alátámasztására előadják, hogy a fizetésképtelen vállalkozások támogatása nem igazolható a 80/987/EGK irányelv (1) alapján, mivel utóbbi kizárólag a fizetésképtelen vállalkozások munkavállalóinak, és nem maguknak a vállalkozásoknak a védelmét szolgálja. A felperesek álláspontja szerint a fizetésképtelen vállalkozások a Németországi Szövetségi Köztársaságban folytatott joggyakorlat alapján — közvetett módon — részesülnek a fizetésképtelenség esetén nyújtott kifizetésekből. A felperesek továbbá előadják, hogy a Közösség más országainak példái azt mutatják, hogy a 80/987/EGK irányelv átültethető anélkül, hogy az meg nem engedhető módon a versenytársak támogatásához vezetne.
   
      (1)  A munkáltató fizetésképtelensége esetén a munkavállalók védelmére vonatkozó tagállami jogszabályok közelítéséről szóló 1980. október 20-i 80/987/EGK tanácsi irányelv (HL L 283., 23. o.; magyar nyelvű különkiadás 5. fejezet 1. kötet 217. o.).